|  |
| --- |
| 20. SJEDNICA GRADSKOG VIJEĆA GRADA POŽEGETOČKA 9. DNEVNOG REDAPRIJEDLOG ODLUKEo prihvaćanju na dar prava vlasništva nekretnina označenih kao k.č.br. 479 i k.č.br. 476/1, u k.o. Požega PREDLAGATELJ: Gradonačelnik Grada PožegeIZVJESTITELJ: Gradonačelnik Grada Požege i/ili pročelnica Upravnog odjela za imovinsko-pravne poslove Svibanj 2023. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/23-03/18

URBROJ: 2177-1-02/01-23-1

Požega, 17. svibnja 2023.

GRADSKOM VIJEĆU GRADA POŽEGE

PREDMET: Prijedlog Odluke o prihvaćanju na dar prava vlasništva nekretnina označenih kao k.č.br. 479 i k.č.br. 476/1, u k.o. Požega

- dostavlja se

Na osnovu u članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege broj: 9/13., 19/13., 5/14., 19/14., 7/18. - pročišćeni tekst, 2/20. 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o prihvaćanju na dar prava vlasništva nekretnina označenih kao k.č.br. k.č.br. 479 i k.č.br. 476/1 u k.o. Požega.

Pravna osnova za ovaj Prijedlog Odluke je u članku 35. stavku 1. točki 2. i članku 48. stavku 3. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članku 35. i 391. Zakona o vlasništvu i drugim stvarnim pravima (Narodne novine, broj: [91/96](https://www.zakon.hr/cms.htm?id=32383)., [68/98](https://www.zakon.hr/cms.htm?id=32385)., [137/99](https://www.zakon.hr/cms.htm?id=32387)., [22/00](https://www.zakon.hr/cms.htm?id=32389)., [73/00](https://www.zakon.hr/cms.htm?id=32391)., [129/00](https://www.zakon.hr/cms.htm?id=32393)., [114/01](https://www.zakon.hr/cms.htm?id=32395)., [79/06](https://www.zakon.hr/cms.htm?id=32397)., [141/06](https://www.zakon.hr/cms.htm?id=32399)., [146/08](https://www.zakon.hr/cms.htm?id=32401)., [38/09](https://www.zakon.hr/cms.htm?id=32403)., [153/09](https://www.zakon.hr/cms.htm?id=32405)., [143/12](https://www.zakon.hr/cms.htm?id=32407)., [152/14](https://www.zakon.hr/cms.htm?id=32409)., [81/15](https://www.zakon.hr/cms.htm?id=53464).- pročišćeni tekst i [94/17](https://www.zakon.hr/cms.htm?id=53467).-ispravak) te članku 39. stavku 1. podstavku 8. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

dr.sc. Željko Glavić, v.r.

U PRIVITKU:

1. Zaključak Gradonačelnika Grada Požege
2. Prijedlog Odluke o prihvaćanju na dar prava vlasništva nekretnine nekretnina označenih kao k.č.br. 479 i k.č.br. 476/1, u k.o. Požega
3. Dopis Grada Požege, KLASA: 940-01/23-01/41, URBROJ: 2177-1-06/01-23-1 od 3. svibnja 2023. godine
4. Zemljišnoknjižni izvadak
5. Odluka skupštine trgovačkog društva KOMUNALAC POŽEGA d.o.o. od 18. svibnja 2023. godine



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/23-03/18

URBROJ: 2177-1-02/01-23-2

Požega, 17. svibnja 2023.

Na temelju članka 44. stavka 1. i članka 48. stavka 1. točke 1. Zakona o Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 17. svibnja 2023. godine, donosi sljedeći

Z A K L J U Č A K

I.

Utvrđuje se Prijedlog Odluke o prihvaćanju na dar prava vlasništva nekretnina označenih kao k.č.br. 479 i k.č.br. 476/1, u k.o. Požega kao u predloženom tekstu.

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/23-03/18

URBROJ: 2177-1-02/01-23-3

Požega, \_\_. svibnja 2023.

Na temelju članka 35. stavka 1. točka 6. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 35. i 391. Zakona o vlasništvu i drugim stvarnim pravima (Narodne novine, broj: [91/96](https://www.zakon.hr/cms.htm?id=32383)., [68/98](https://www.zakon.hr/cms.htm?id=32385)., [137/99](https://www.zakon.hr/cms.htm?id=32387)., [22/00](https://www.zakon.hr/cms.htm?id=32389)., [73/00](https://www.zakon.hr/cms.htm?id=32391)., [129/00](https://www.zakon.hr/cms.htm?id=32393)., [114/01](https://www.zakon.hr/cms.htm?id=32395)., [79/06](https://www.zakon.hr/cms.htm?id=32397)., [141/06](https://www.zakon.hr/cms.htm?id=32399)., [146/08](https://www.zakon.hr/cms.htm?id=32401)., [38/09](https://www.zakon.hr/cms.htm?id=32403)., [153/09](https://www.zakon.hr/cms.htm?id=32405)., [143/12](https://www.zakon.hr/cms.htm?id=32407)., [152/14](https://www.zakon.hr/cms.htm?id=32409)., [81/15](https://www.zakon.hr/cms.htm?id=53464).- pročišćeni tekst i [94/17](https://www.zakon.hr/cms.htm?id=53467).-ispravak) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege na svojoj 20. sjednici, održanoj dana \_\_. svibnja 2023. godine, donosi

 O D L U K U

o prihvaćanju na dar prava vlasništva nekretnina označenih kao k.č.br. 479 i k.č.br. 476/1,

u k.o. Požega

I.

Ovom Odlukom Grad Požega, Trg Sv. Trojstva 1, 34000 Požega, prihvaća na dar pravo vlasništva nekretnina označenih kao k.č.br. 479 i k.č.br. 476/1, obje upisane u zk.ul.br. 7661 zemljišne knjige u katastarskoj općini Požega.

Nekretnine iz stavka 1. ove točke upisane su u zemljišne knjige kao vlasništvo Trgovačkog društva KOMUNALAC POŽEGA d.o.o., Vukovarska 8, 34000 Požega.

II.

Ova Odluka donosi se za potrebe Grada Požege i u svrhu realizacije projekta izgradnje atletskog stadiona na području grada Požege.

III.

Na temelju ove Odluke između Grada Požege i Trgovačkog društva KOMUNALAC POŽEGA d.o.o. sklopit će se ugovor o darovanju nekretnina kojim će ugovorne strane utvrditi svoja međusobna prava i obveze.

Gradonačelnik Grada Požege se ovlašćuje na potpis ugovora o darovanju nekretnina.

IV.

Ova Odluka stupa na snagu danom donošenja, a objavit će se u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o prihvaćanju na dar prava vlasništva nekretnina označenih kao

k.č.br. 479 i k.č.br. 476/1, u k.o. Požega

I. PRAVNA OSNOVA

Pravna osnova za ovaj Prijedlog Odluke je u odredbi:

1) članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), kojim su propisane ovlasti predstavničkog tijela, te članka 48. stavka 2. i 3. istog Zakona

 2) članka 35. i 391. Zakona o vlasništvu i drugim stvarnim pravima (Narodne novine, broj: 91/96., 68/98., 137/99., 22/00., 73/00., 129/00., 114/01., 79/06., 141/06., 38/09., 153/09., 143/12., 152/14., 81/15.- pročišćeni tekst i 94/17.- ispravak)

3) članka 39. stavka 1. podstavka 8. Statuta Grada Požege (Službene novine Grada Požege, broj: 2/21. i 11/22.).

II. RAZLOG ZA DONOŠENJE ODLUKE

Grad Požega se nalazi u fazi planiranja izgradnje atletskog stadiona na svom području, te se za navedeni projekt tražilo prihvatljivo rješenje i odgovarajuća pozicija na području grada.

Područje južno od Osječke ulice, koje se nalazi preko puta Ekonomske i Tehničke škole u Požegi, u zemljišnim knjigama se vodi kao vlasništvo trgovačkog društva Komunalac Požega d.o.o.

Riječ je o nekretnini katastarske oznake k.č.br. 476/1, zemljišnoknjižnog opisa Oranica u Osječkoj ulici, ukupne površine 24032 m2  i nekretnini katastarske oznake k.č.br. 479, zemljišnoknjižnog opisa Makedonska ulica, ukupne površine 17976 m2, a koje su obje upisane u zk.ul.br. 7661 zemljišne knjige u katastarskoj općini (k.o.) Požega.

Predmetne nekretnine su svojim smještajem, pozicijom i površinom zadovoljavajuće i prihvatljive za budući planirani projekt izgradnje atletskog stadiona, a trgovačko društvo Komunalac Požega d.o.o. upisano je kao nositelj prava vlasništva navedenih nekretnina.

Projekt izgradnje atletskog stadiona obuhvatio bi osim predmetnih nekretnina i nekretninu katastarske oznake k.č.br. 478 u k.o. Požega, koja je u vlasništvu Grada i koja se nalazi između navedene dvije čestice na koje se odnosi ova Odluka Gradskog vijeća.

U svrhu ostvarenja navedenog koncepta, realizacije predstojećeg projekta izgradnje atletskog stadiona i njegove provedbe nužno je da navedene nekretnine budu jedna katastarska čestica i jedinstvena cjelina.

Slijedom navedenog, predloženom Odlukom Grad Požega prihvaća na dar pravo vlasništva nekretnina označenih kao k.č.br. 479 i k.č.br. 476/1, u k.o. Požega, kako se to navodi u prijedlogu priložene Odluke.